EkBass/fiwiki-20250220-pages-articles huggingface dataset:
Sally Rooney

Sally Rooney (20. helmikuuta 1991 Castlebar, Mayon kreivikunta) on irlantilainen kirjailija ja käsikirjoittaja. Hänen toinen romaaninsa, vuonna 2018 ilmestynyt Normaaleja ihmisiä sai useita kirjallisuuspalkintoja ja oli ilmestymisvuonnaan ehdolla Booker-palkinnon saajaksi. Kirjasta julkaistiin huhtikuussa 2020 televisiosarja, joka nähtiin Suomessa Ylellä jo toukokuussa 2020. Normaaleja ihmisiä ilmestyi suomeksi vuonna 2020. Rooneyn esikoisromaani Keskusteluja ystävien kesken ilmestyi alun perin vuonna 2017 ja suomeksi vuonna 2019. Kolmas romaani Kaunis maailma, missä olet julkaistiin syyskuussa 2021 ja suomeksi marraskuussa 2021. Kaikki Rooneylta ilmestyneet romaanit ovat Otavan kustantamia. Kaksi ensimmäistä romaania suomensi Kaijamari Sivill ja kolmannen Cristina Sandu. Rooney asuu Dublinissa. Hän on valmistunut vuonna 2013 Dublinin Trinity Collegesta, jossa hän opiskeli englanninkielistä kirjallisuutta. == Tuotantoa == * * * == Lähteet == Luokka:Irlantilaiset kirjailijat Luokka:Vuonna 1991 syntyneet Luokka:Elävät henkilöt
Moriz Rosenthal

Moriz Rosenthal (18. joulukuuta 1862 Lemberg – 3. syyskuuta 1946 New York) oli puolalainen pianisti.Rosenthal, Moriz Oxford Reference Rosenthal oli matematiikan professorin poika. Hän aloitti pianonsoiton 8-vuotiaana. 10-vuotiaana hän aloitti opiskelun Frédéric Chopinin oppilaan, Karol Mikulin johdolla. Kun perhe muutti Wieniin vuonna 1875, Rosenthal jatkoi opintojaan Franz Lisztin oppilaan Rafael Joseffyn johdolla. Hän piti ensikonserttinsa Wienissä 14-vuotiaana. Liszt itse kuuli Rosenthalin soittoa käydessään Wienissä lokakuussa 1876 ja hyväksyi hänet oppilaakseen. Ennen opiskelua Lisztin johdolla Roomassa ja Weimarissa Rosenthal ehti kuitenkin kiertää Puolassa ja Romaniassa. Hän oli välillä Lisztin ainoa oppilas. Hän jatkoi myös esiintymistä pitämällä konsertteja Pariisissa, Varsovassa ja Pietarissa, mutta vuonna 1880 hän aloitti tauon esiintymisestä opiskellakseen Wienin yliopistossa filosofiaa ja estetiikkaa.Moriz Rosenthal Naxos Rosenthal palasi konserttilavoille vuonna 1886. Ensimmäisen esiintymisensä Yhdysvalloissa hän teki vuoden 1888 lopussa ja Lontoon-debyyttinsä vuonna 1895. Hän piti vuonna 1921 seitsemän historiallisen resitaalin sarjan, jossa hän esitti piano- ohjelmistoa Johann Sebastian Bachista Johannes Brahmsiin. Vuonna 1922 Rosenthal meni naimisiin Hedwig Kannerin kanssa. Pariskunta pysyi Wienissä, kunnes joutui poistumaan natsipuolueen vallan takia ja asettui New Yorkiin. Rosenthal sai nimityksen Curtis Institute of Musicin vierailevaksi professoriksi Philadelphiassa. Siellä hänen opiskelijoihinsa kuului Charles Rosen. Vuonna 1936 Rosenthal toisti seitsemän historiallisen resitaalin sarjansa Lontoossa, ja vuonna 1938 hän piti Carnegie Hallissa resitaalin Yhdysvaltain-debyyttinsä 50. vuosipäivän kunniaksi. Hän esiintyi yleisölle vielä 80-vuotiaana. Rosenthalin ohjelmiston ytimessä olivat Chopin, Liszt ja Robert Schumann, mutta hän tulkitsi myös muiden muassa Claude Debussyn, Isaac Albénizin, Ludwig van Beethovenin ja Franz Schubertin teoksia. Ensimmäistä kertaa Rosenthal levytti 65-vuotiaana. Hän teki levytyksiä useille eri yhtiöille ja jatkoi levytysuraansa, kunnes piti viimeisen levytyssessionsa New Yorkissa maaliskuussa 1942. Rosenthal teki myös eräitä omia sävellyksiään ja sovituksiaan.Moritz Rosenthal - If Franz Liszt Should Come Back Again The Etude == Lähteet == == Aiheesta muualla == * IMSLP: nuotteja Luokka:Puolalaiset pianistit Luokka:Vuonna 1862 syntyneet Luokka:Vuonna 1946 kuolleet
Christian Vänttinen

Christian Thomas Petteri Vänttinen (s. 6. syyskuuta 1999 Raisio) on suomalainen pika- ja keskimatkojen juoksija. Hän edusti Raision Kuulaa vuoteen 2015, vuosina 2016–2023 Naantalin Löylyä ja sen jälkeen Turun Urheiluliittoa. Kalevan kisoissa Vänttinen on saavuttanut 400 metrin juoksussa pronssia vuonna 2020 ajalla 48,27 s. Viestijuoksun Suomen-mestaruuskilpailuissa Vänttinen on saanut 4 × 800 metrillä kultaa vuonna 2018 ja hopeaa vuonna 2019 sekä 4 × 400 metrin viestijuoksussa hopeaa vuonna 2019. Vänttisen ennätys 400 metrillä on 2. kesäkuuta 2021 Jyväskylässä juostu 48,07 ja 800 metrillä 14. heinäkuuta 2020 Turussa juostu 1.52,90. == Lähteet == Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1999 syntyneet Luokka:Elävät henkilöt
Yleisurheilu kesäolympialaisissa 1936 – miesten kuulantyöntö

Berliinin olympiakisojen 1936 miesten kuulantyöntökilpailuun osallistui 22 urheilijaa 14 maasta. Kilpailun karsinta ja loppukilpailu käytiin samana päivänä 2. elokuuta Berliinin olympiastadionilla. Kultamitalin voitti olympiaennätystuloksella isäntämaa Saksan Hans Woellke, hopealle ylsi Suomen Sulo Bärlund ja pronssille Saksan Gerhard Stöck. == Tulokset == === Karsinta === Eteni loppukilpailuun (karsintaraja 14,50 m) Urheilija Maa Tulos Muuta Hans Woellke Q Sulo Bärlund Q Gerhard Stöck Q Sam Francis Q Jack Torrance Q Dimitri Zaitz Q František Douda Q Arnold Viiding Q Gunnar Bergh Q Hans- Heinrich Sievert Q Aleksa Kovačević Q József Darányi Q Risto Kuntsi Q István Horváth Q Karel Hoplíček Q Antônio Lira Abdul Rahim Chen Baoqiu Miroslav Vítek Jean Wagner Jules Noël Shizuo Takada === Loppukilpailu === Saksan Hans Woellkestä tuli maansa ensimmäinen kuulantyönnön olympiavoittaja. Sulo Bärlundin jälkeen suomalainen ylsi kuulantyönnössä olympiamitalille seuraavan kerran 64 vuotta myöhemmin.Olympedia.org Urheilija Urheilija Urheilija Työntökerta Työntökerta Työntökerta Työntökerta Työntökerta Työntökerta Tulos Tulos Sija Nimi Maa 1. 2. 3. 4. 5. 6. Metriä Muuta Hans Woellke align=left 15,96 14,76 15,72 15,90 16,20 14,98 16,20 OR Sulo Bärlund align=left 15,68 16,03 14,98 15,52 16,12 15,42 16,12 Gerhard Stöck align=left 15,56 15,56 15,14 15,29 14,78 15,66 15,66 4\. Sam Francis align=left 15,45 15,09 15,09 x 14,57 13,61 15,45 5\. Jack Torrance align=left 15,38 14,40 15,34 14,79 14,57 14,56 15,38 6\. Dimitri Zaitz align=left 15,32 14,16 14,09 14,09 x 14,85 15,32 7\. František Douda align=left 15,09 15,05 15,28 15,28 8\. Arnold Viiding align=left 14,72 14,31 15,23 15,23 9\. Gunnar Bergh align=left 14,83 15,01 14,51 15,01 10\. Hans-Heinrich Sievert align=left 14,79 14,43 13,23 14,79 11\. Aleksa Kovačević align=left 14,74 x 14,27 14,74 12\. József Darányi align=left 14,63 14,45 x 14,63 13\. Risto Kuntsi align=left x 14,20 14,61 14,61 14\. István Horváth align=left 13,66 14,18 14,32 14,32 15\. Karel Hoplíček align=left 14,12 13,72 13,34 14,12 == Lähteet == * XI Olympic Games, Berlin, 1936: Official Report, v.2 la84.org * OlyMADMen: 1936 Summer Olympics – Shot Put, Men Olympedia.org === Viitteet === Luokka:Kuulantyöntö olympialaisissa Luokka:Yleisurheilu kesäolympialaisissa 1936
Shiroi

Shiroi () on Japanin kaupunki Honshūn saarella Kantōn alueella Chiban prefektuurissa. Se sijaitsee sisämaassa prefektuurin luoteisosassa Shimōsan ylängöllä. Shiroissa on 63 203 asukasta (heinäkuussa 2020) ja sen pinta-ala on 35,48 neliökilometriä. Shiroin alue oli Edo-kaudella suoraan Tokugawa-bakufun hallinnassa Koganen laidunmaana. Alue oli pitkään maatalousvaltainen, ja se tunnetaan esimerkiksi omenapäärynöiden viljelystä. Siellä tuotetaan myös riisiä ja vihanneksia. Maaseutukaupunki Shiroista tehtiin vuonna 1964, minkä jälkeen se on kasvanut ja teollistunut voimakkaasti yhtenä Suur-Tokion esikaupungeista. Kaupungin alueella sijaitsee osa suuresta Chiba New Town -lähiöstä. Kaupunkioikeudet Shiroi sai vuonna 2001. Shiroin rakennettuun kulttuuriperintöön kuuluu Edo-kauden keskivaiheilla valmistunut Takita-suvun asuintalo, joka on valittu yhdeksi Japanin tärkeän kulttuuriomaisuuden kohteista. Kaupunkia palvelee Hokusō-rautateiden Hokusō-linja. == Kuvia == Tiedosto:Hokuso-shiroi-station(cropped).jpg|Shiroin rautatieasema Tiedosto:北総線 - panoramio.jpg|Hokusō-linja Shiroissa Tiedosto:Shiroi city hall 2018.jpg|Shiroin kaupungintalo Tiedosto:Munakata-shrine-torii-chiba- feb21-2016.jpg|Munakata-jinjan torii-portti == Lähteet == == Aiheesta muualla == * Kaupungin internetsivut Luokka:Chiban prefektuurin kaupungit
Sokerihiippo

Sokerihiippo (Resinomycena saccharifera, syn. Mycena saccharifera) on sienilaji, jonka itiöemät kasvavat muun muassa lahoavilla heinäkasveilla saroilla, suovilloilla ja vihvilöillä. On havaintoja, joiden mukaan sieni saattaisi kasvaa myös lahoavalla oksalla. Lajin lakki on noin senttimetristä kolmeen, joskus viiteenkin senttimetriin kasvava, samaa luokka on jalan pituus. Jalan paksuus on yleensä reilun millimetrin. Sienen itiöemä on valkoinen, harvoin hieman kellertävä, heltat ovat harvassa. Suomessa lajia on pidetty puutteellisesti tunnettuna, mutta ainakin Helsingin yliopistolla on näyte. Pohjoismaissa laji tunnetaan suhteellisen hyvin. Ruokasienenä ei lajia kannata harkita kuten ei muitakaan hiippoja. == Lähteet == == Aiheesta muualla == * Laji.fi: Sokerihiippo (Resinomycena saccharifera) Luokka:Mycenaceae
Michael Roll (pianisti)

Michael Roll (s. 1946 Leeds) on brittiläinen pianisti.The Oxford Dictionary of Music (kuudes painos), toim. Tim Rutherford-Johnson Roll voitti syyskuussa 1963 kaikkien aikojen ensimmäisen Leedsin kansainvälisen pianokilpailun sen nuorimpana kilpailijana. Hän ei ollut vielä valinnut uraa ammattimaisena pianistina vaan suunnitteli kouluttautumista lääkäriksi isänsä jalanjäljissä.From the classical archive September 1963: Michael Roll wins the first ever Leeds Piano Competition The Guardian Roll oli kuitenkin jo tehnyt debyyttinsä Lontoossa vuonna 1958 Robert Schumannin pianokonserton esityksellä. Saman teoksen hän valitsi esitettäväkseen voittamansa Leedsin pianokilpailun finaalissa. Roll teki Yhdysvaltain-debyyttinsä vuonna 1974 ja piti ensiresitaalinsa New Yorkissa vuonna 1992. == Lähteet == Luokka:Brittiläiset pianistit Luokka:Vuonna 1946 syntyneet Luokka:Elävät henkilöt
Michael Roll

Michael Roll on ollut seuraavien henkilöiden nimi: * Michael Roll (s. 1987), yhdysvaltalais-tunisialainen koripalloilija * Michael Roll (s. 1961), saksalainen näyttelijä * Michael Roll (s. 1946), brittiläinen pianisti
Konsta Hämäläinen

Konsta Vili Valtteri Hämäläinen (s. 8. maaliskuuta 1998 Sulkava) on suomalainen keski- ja pitkien matkojen juoksija. Hän edustaa Joensuun Katajaa Kalevan kisoissa Hämäläinen sai 5 000 metrin juoksussa kultaa vuonna 2020 ajalla 14.28,54 ja pronssia 2024 ajalla 14.34,40 sekä 1 500 metrin juoksussa hopeaa vuosina 2020 ajalla 3.51,85 ja 2021 ajalla 3.51,36. Sisäratojen Suomen- mestaruuskilpailuissa Hämäläinen on saanut 1 500 metrillä hopeaa vuosina 2021 ja 2022. Viestijuoksun SM-kilpailuissa hän saavutti 4 000 metrin viestissä hopeaa 2021 ja pronssia 2020. Aikuisten maaottelussa hän kilpaili ensimmäisen kerran 2020. Hämäläisen ennätys 1 500 metrillä on 17. heinäkuuta 2021 Lapinlahdella juostu 3.44,26 ja 800 metrillä 28. elokuuta 2021 Tampereella juostu 1.52,66. == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Vuonna 1998 syntyneet Luokka:Elävät henkilöt
Hubert Gädda

Karl Hubert Haukia (alun perin Gädda; 30. lokakuuta 1896 Vaasa – 5. helmikuuta 1977 Kajaani) oli kaksinkertainen korkeushypyn Suomen mestari. Hän harrasti myös muita hyppylajeja. Hän oli ammatiltaan rajavartija ja myöhemmin autokorjaamon omistaja Kajaanissa. Hän edusti aluksi Vaasan Hellasta, Vaasan Vasamaa, Turun Rientoa, Turun IFK:ta sekä myöhemmin Kajaanin Ärjyä ja Kajaanin Kipinää.https://www.doria.fi/bitstream/handle/10024/9105/TMP.objres.2583.html?sequence=1&isAllowed;=y doria.fi/ Kevätkuulumisia Kajaanista Suomen mestaruudet Gäddalla on vuodelta 1918 tuloksella 170 ja seuraavalta vuodelta tuloksella 175. Vaikuttaa siltä, että Urho Kekkonen piti itseään Kajaaninkin oloissa itseään Gäddaa lahjakkaampana korkeushyppääjänä, mutta nuorempana soi hänelle voiton. == Lähteet == Luokka:Suomalaiset korkeushyppääjät Luokka:Vuonna 1896 syntyneet Luokka:Vuonna 1977 kuolleet
Amanda Roocroft

Amanda Roocroft (s. 1966 Coppull) on brittiläinen sopraano.The Oxford Dictionary of Music (kuudes painos), toim. Tim Rutherford-Johnson Roocroft valmistui Royal Northern College of Musicista vuonna 1990 ja teki oopperadebyyttinsä samana vuonna Sophien roolissa Charles Mackerrasin johtamassa Ruusuritarin esityksessä Walesin kansallisoopperassa. Sittemmin hän on esiintynyt esimerkiksi Englannin kansallisoopperassa, Covent Gardenissa, Glyndebournen oopperafestivaalilla, Baijerin valtionoopperassa ja Metropolitan-oopperassa. Roocroft on esiintynyt myös konserttilaulajana muiden muassa Mackerrasin, Simon Rattlen, Zubin Mehtan, Mariss Jansonsin, Ivor Boltonin, John Eliot Gardinerin, Neville Marrinerin, Colin Davisin, Valeri Gergijevin ja Bernard Haitinkin johdolla. Resitalistina Roocroft on laulanut sellaisissa paikoissa kuin Wigmore Hallissa, Musikvereinissa, Lincoln Centerissä ja La Monnaiessa.Amanda Roocroft Royal College of Music Roocroftin on ohjelmistoon on kuulunut useita Wolfgang Amadeus Mozartin rooleja, mutta hänen ohjelmistonsa on vaihdellut Georg Friedrich Händelistä Richard Wagnerin. Vuonna 2007 hän sai Laurence Olivier -palkinnon oopperasaavutuksesta Jenůfan naispääosan tulkinnasta. Roocroft on opettanut Royal College of Musicissa ja pitänyt mestarikursseja. == Lähteet == Luokka:Brittiläiset oopperalaulajat Luokka:Sopraanot Luokka:Vuonna 1966 syntyneet Luokka:Elävät henkilöt
Anthony Rooley

Anthony Rooley (s. 10. kesäkuuta 1944 Leeds) on brittiläinen luutisti ja vanhan musiikin asiantuntija.The Oxford Dictionary of Music (kuudes painos), toim. Tim Rutherford-JohnsonAnthony Rooley AllMusic Rooley opiskeli Royal Academy of Musicissa Hector Quinen johdolla ja aloitti uransa klassisena kitaristina. Luutunsoiton hän aloitti itse akatemian kirjaston tarjonnasta tekemiensä transkriptioiden pohjalta. Rooley opetti Royal Academy of Musicissa kitaran- ja luutunsoittoa vuosina 1969–1971. Vuonna 1969 hän perusti luutisti James Tylerin kanssa The Consort of Musicke -kokoonpanon. Yhtye alkoi pitää myöhäisen renessanssin ja varhaisen barokin maallisen musiikin soitinesityksiä, joihin joskus oli lisätty yksi lauluääni. Vuonna 1978 Britannian taideneuvosto myönsi tästä toiminnasta stipendin ja kokoonpano solmi uuden levytyssopimuksen Deccan kanssa, minkä jälkeen se aloitti pitkäaikaisen erikoistumisen madrigaaliohjelmistoon. Rooleyn laajaan diskografiaan kuuluu teoksia muiden muassa 1600-luvun suhteellisen vähän tunnetuilta säveltäjiltä: John Cooperilta, Sigismondo d'Indialta, Henry Lawesilta, Biagio Marinilta, Barbara Strozzilta, Giaches de Wertiltä ja John Wardilta. Rooley on levyttänyt useille levy-yhtiöille, kuten Harmonia Mundille ja Hyperionille, ja julkaissut levytyksiä myös oman Musica Oscura -yhtiönsä kautta. Hän on tehnyt usein yhteistyötä sopraano Emma Kirkbyn kanssa. Hän on myös kirjoittanut lukuisia artikkeleita luutunsoitosta ja vanhan musiikin aiheista. == Lähteet == Luokka:Brittiläiset luutistit Luokka:Vuonna 1944 syntyneet Luokka:Elävät henkilöt
Henry Lawes

Henry Lawes (kaste 5. tammikuuta 1596 Dinton, Wiltshire – 21. lokakuuta 1662 Lontoo) oli brittiläinen säveltäjä.Henry Lawes Britannica Lawes pääsi Chapel Royalin jäseneksi vuonna 1626 ja kuninkaallinen luutisti-laulaja vuonna 1631. Hän sävelsi musiikkia John Miltonin naamionäytelmään Comus ja mahdollisesti Thomas Carewin Coelum Britannicumiin (1634). Vuonna 1636 Lawes sävelsi yhdessä veljensä William Lawesin kanssa musiikkia William Davenantin naamionäytelmään The Triumphs of the Prince D'Amour. Myös Lawesin Choice Palmes -teokseen (1648) on sisällytetty hänen veljensä musiikkia ja Miltonin sonetti. Lawes menetti asemansa hovissa Englannin sisällissodan levottomuuksien aikana, mutta sai ne takaisin Englannin restauraation yhteydessä vuonna 1660. Vuonna 1656 hän teki musiikkia Davenantin The Siege of Rhodesiin. Erityisen merkittäviä sävellyksiä Lawesin tuotannossa ovat hänen continuo-laulunsa. Lauluihin vaikutti italialainen resitatiivityyli. == Lähteet == Luokka:Brittiläiset säveltäjät Luokka:Barokkisäveltäjät Luokka:Vuonna 1596 syntyneet Luokka:Vuonna 1662 kuolleet
Antero Juntto

Antero Juntto (s. 14. huhtikuuta 1944) on Luumäen Poikia edustanut yleisurheilija, erityisesti kuulantyöntäjä. Hän saavutti vuonna 1970 tuloksen 18,48, joka on säilynyt Etelä-Karjalan piirin ennätyksenä yli viisikymmentä vuotta. Vuonna 1965 hän saavutti Kalevan kisoissa hopeaa tuloksella 17,56 jääden Matti Yrjölän kullasta vain 29 senttimetriä. Vuosina 1967 ja 1968 Juntto oli pronssilla. Juntto osallistui myös seiväshyppääjien Auvo Pehkorannan ja Altti Alarodun kanssa toisiin Euroopan hallimestaruuskisoihin Prahassa vuonna 1967, joskin menestys jäi vaatimattomaksi. == Lähteet == Luokka:Suomalaiset kuulantyöntäjät Luokka:Vuonna 1944 syntyneet Luokka:Elävät henkilöt
Giaches de Wert

Giaches de Wert (myös Jaches de Vuert; 1535 Gent? – 6. toukokuuta 1596 Mantova) oli Italiassa työskennellyt flanderilainen säveltäjä.Giaches de Wert Britannica Wert lähti Italiaan todennäköisesti lapsena laulajaksi aristokraattisiin piireihin lähellä Napolia. Vuoden 1550 paikkeilla hänen uskotaan muuttaneen Novellaraan, jossa hän pääsi kosketuksiin Gonzaga-suvun hovin kanssa. 1560-luvun alkupuolella Wert työskenteli maestro di cappellan asemassa kuvernöörin hovissa Milanossa, ja vuonna 1565 hänet nimitettiin maestro di cappellaksi Mantovan herttua Guglielmo Gonzagalle Santa Barbaran kappeliin. Santa Barbaran kappelissa hän työskenteli vuoteen 1592, jolloin kärsi terveysongelmista. Wert oli tuottelias sekä hengellisten että maallisten teosten säveltäjänä. Suuri osa hänen hengellisestä musiikistaan oli sävelletty vain Santa Barbaran kappelissa käytettäväksi, joten yhtä lukuun ottamatta kaikki hänen seitsemästä messustaan ja hänen yli 125 hymniään julkaistiin vasta hänen kuolemansa jälkeen. Wertin eläessä häneltä julkaistiin kuitenkin kolme motettien kokoelmaa. Aikalaisilleen hän tuli tunnetuimmaksi madrigaaleistaan ja sai osakseen suurta arvostusta etenkin Giovanni Pierluigi da Palestrinalta, Thomas Morleylta sekä Claudio Monteverdiltä. == Lähteet == Luokka:Belgialaiset säveltäjät Luokka:Renessanssisäveltäjät Luokka:Vuonna 1535 syntyneet Luokka:Vuonna 1596 kuolleet
Yrjö Vilkman

Yrjö August Vilkman (myöhemmin Vilkkala, 16. lokakuuta 1896 Kuorevesi – 31. joulukuuta 1939) oli suomalainen Tampereen Pyrintöä edustanut yleisurheilija, jonka päälajina oli moukarinheitto. Hän osallistui Kalevan kisoihin viisi kertaa, saavuttaen Turussa vuonna 1927 järjestetyistä kisoista hopeamitalin tuloksella 42,07. Ennätyksekseen Vilkman heitti tuloksen 43,94 metriä vuonna 1929. == Lähteet == Luokka:Suomalaiset moukarinheittäjät Luokka:Vuonna 1896 syntyneet Luokka:Vuonna 1939 kuolleet
Thomas Morley

Thomas Morley (1557/1558 Norwich – lokakuu 1602 Lontoo) oli brittiläinen säveltäjä, urkuri ja musiikkiteoreetikko. Hän oli englantilaisen madrigaalin edelläkävijä.Thomas Morley Britannica Morley opiskeli William Byrdin johdolla. Hän työskenteli lapsikuoron johtajana Norwichin tuomiokirkossa vuosina 1583–1587. Sittemmin hän toimi urkurina St Giles-without-Cripplegatessa ja St Paulin katedraalissa. Morley kääntyi hyvin todennäköisesti katolilaiseksi varhaisessa vaiheessa, mutta oli jättänyt katolisen kirkon viimeistään vuonna 1591, koska osallistui silloin englantilaisten katolilaisten vakoilemiseen Alankomaissa. Morleyn sävelsi madrigaalien lisäksi canzonettoja ja baletteja, joista jälkimmäiset olivat Giovanni Giacomo Gastoldin mallin mukaan laadittuja. Niissä on kuitenkin enemmän musiikillista kehittelyä ja voimakkaampi harmonisen suunnan tunne kuin Gastoldin töissä. Omien alkuperäissävellystensä ohella Morley teki englanninkielisiä käännöksiä italialaisista madrigaaleista. Vuonna 1598 hän sai monopolin musiikin painamiseen Englannissa teoreettisesti 21 vuoden ajalle. Morley julkaisi myös kirjan A Plaine and Easie Introduction to Practicall Musicke (1597), joka on hänen aikansa ja häntä edeltäneiden sukupolvien sävellystyylien teoreettisen pohjan lähde. Viimeiset alkuperäissävellyksensä Morley julkaisi teoksessa The First Booke of Ayres (1600), mutta vielä vuonna 1603 julkaistiin hänen editoimansa The Triumphes of Oriana -kokoelma eri säveltäjien tekemistä madrigaaleista. Madrigaalien ohella Morleyn teoksiin kuuluvat esimerkiksi kuusiääniset motetit Laboravi in gemitu meo ja De profundis clamavi. Morleyn varhainen tuotanto poikkeaa tyylillisesti hänen myöhemmistä teoksistaan. Hän sai koulutuksensa laajasti ja vahvasti polyfonisen englantilaisen tyylin mukaisesti, mutta 1590-luvun teoksissaan hän osoitti hallitsevansa italialaisen madrigaalityylin. == Lähteet == Luokka:Brittiläiset säveltäjät Luokka:Brittiläiset urkurit Luokka:Brittiläiset musiikkikirjailijat Luokka:Renessanssisäveltäjät Luokka:1550-luvulla syntyneet Luokka:Vuonna 1602 kuolleet
Vihanpidot

Vihanpidot on vuonna 2020 ensi-iltansa saanut suomalainen kauhuelokuva, jonka on käsikirjoittanut ja ohjannut Miska Kajanus. Sen pääosissa ovat Alina Tomnikov, Hanna Angelvuo, Karlo Haapiainen, Saara Inari ja Henry Pöyhiä. Elokuva kertoo viidestä parikymppisestä, jotka tapaavat pitkästä aikaa mökkiviikonlopun yhteydessä. Elokuva on Kajanuksen ensiohjaus, ja sen on kuvannut muusikko Eero Heinonen. Se on found footage -tyylinen kauhuelokuva. Tuotanto ei saanut Elokuvasäätiön tukia. Vihanpidot sai maailmanensi-iltansa Yhdysvalloissa Marina del Rey -elokuvafestivaaleilla 20. lokakuuta 2019. Teatteriensi-illan se sai Suomessa 14. helmikuuta 2020. Sen näki Suomen teattereissa 99 katsojaa. ==Rooleissa== ==Lähteet== ==Aiheesta muualla== * * Luokka:Vuoden 2020 suomalaiset elokuvat Luokka:Suomalaiset kauhuelokuvat Luokka:Suomalaiset independent-elokuvat
Giovanni Giacomo Gastoldi

Giovanni Giacomo Gastoldi (1554 Caravaggio – 9. tammikuuta 1609 Mantova) oli italialainen säveltäjä.Giovanni Giacomo Gastoldi AllMusic Gastoldi oli ensin alidiakoni ja sitten diakoni Santa Barbaran kappelissa Mantovassa. Hän lauloi sen kuorossa, jota johti Giaches de Wert. Hän myös työskenteli kappelin musiikin opetus- ja johtotehtävissä vuodesta 1579 ja seurasi Wertiä tämän asemassa vuonna 1592. Säveltäjänä Gastoldi tuli tunnetuksi erityisesti balletti-tanssilauluistaan, joista ensimmäiset hän julkaisi kokoelmana vuonna 1591. Hän oli varhaisen barokkimusiikin sointutekstuurien edelläkävijä ja vaikutti vahvasti englantilaisiin lauluihin. Gastoldin tuotantoon kuuluu myös hänen tanssilaulujaan huomattavasti vähemmälle huomiolle jäänyttä hengellistä musiikkia. Ei ole tiedossa, miksi Gastoldi jätti kirkkotyönsä, mutta hänen paikkansa ilmoitettiin vapaaksi vuonna 1605. == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Renessanssisäveltäjät Luokka:Barokkisäveltäjät Luokka:Vuonna 1554 syntyneet Luokka:Vuonna 1609 kuolleet
Elina Europaeus

Elina Europaeus (s. 1940) on aktiiviuransa päättänyt suomalainen kiekonheittäjä, joka edusti Simpeleen Urheilijoita. Yleisurheilun Suomen- mestaruuskilpailuista hän voitti kiekonheiton pronssia vuonna 1958. Ennätyksekseen Europaeus heitti tuloksen 37,55 metriä vuonna 1958. == Lähteet == Luokka:Suomalaiset kiekonheittäjät Luokka:Vuonna 1940 syntyneet Luokka:Elävät henkilöt
Raija Viheroja

Raija Kaarina Isoviita (o.s. Viheroja 5. kesäkuuta 1937 Jämijärvi – 11. tammikuuta 2023 Ikaalinen)Kuolinilmoitus, Raija Kaarina Isoviita o.s. Viheroja, Seutulehti uutisOiva, 2023, No 4, sivu 6, julkaistu 25.1.2023 oli suomalainen kiekonheittäjä, joka edusti vuodesta 1954 alkaen Jämin Jännettä. Kalevan kisoista hän saavutti kiekonheiton pronssia vuonna 1957. Ennätyksekseen Viheroja heitti tuloksen 37,87 metriä vuonna 1958. == Lähteet == Luokka:Suomalaiset kiekonheittäjät Luokka:Vuonna 1937 syntyneet Luokka:Vuonna 2023 kuolleet
Orazio Vecchi

Orazio Vecchi (kaste 6. joulukuuta 1550 Modena – 19. helmikuuta 1605 Modena) oli italialainen säveltäjä.Orazio Vecchi Britannica Vecchi työskenteli tuomiokirkkojen maestro di cappellan asemassa Salòssa ja Modenassa. Ennen nimittämistään Modenan herttuanhovin maestroksi vuonna 1598 hän oli ollut kaniikkina tuomiokirkossa Correggiossa. Vecchin sävellysten joukossa on viidentoista kappaleen sarja L'Amfiparnaso (1597), jota on pidetty madrigaalikomediana. Teoksessa on draamallisuutta ja kontrasteja, mutta se eroaa selvästi tiestä, jonka oopperamuoto otti. Vecchin muuhun tuotantoon kuuluu esimerkiksi messuja, motetteja ja canzonettoja. == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Renessanssisäveltäjät Luokka:Vuonna 1550 syntyneet Luokka:Vuonna 1605 kuolleet
Elsa Tuomala

Elsa Inkeri Tuomala (13. toukokuuta 1921 Elimäki – 1. tammikuuta 2016) oli kiekonheittäjä, jonka seurana oli Korian Ponsi. Kalevan kisoista Tuomala voitti kiekonheiton kultaa vuonna 1947 ennätyksekseen jääneellä tuloksella 33,59 metriä. == Lähteet == Luokka:Suomalaiset kiekonheittäjät Luokka:Vuonna 1921 syntyneet Luokka:Vuonna 2016 kuolleet
Emil Elo

Emil Elo -nimisiä henkilöitä ovat: * Emil Elo (1879–1953), päätoimittaja ja sosiaalidemokraattinen poliitikko * Emil Elo (1896–1944), liikemies, hiihtäjä, pikajuoksija ja autourheilija * Emil Elo (s. 1987), Kauppalehden toimittaja
Jussi Anttalainen

Johannes Evert (Jussi) Anttalainen (24. kesäkuuta 1904 Uusikirkko Vl – 19. lokakuuta 1987 Hyvinkää)Kuolinilmoitus, Helsingin Sanomat 25.10.1987, s. A 5, Lehti HS Aikakoneessa (tilaajille) oli suomalainen moukarinheittäjä, joka edusti vuoteen 1937 asti Helsingin Tovereita ja sen jälkeen Helsingin Kisa- Veikkoja. Pariisin Euroopan-mestaruuskilpailuissa 1938 Anttalainen sijoittui moukarissa seitsemänneksi tuloksella 44,59. Kalevan kisoista hän sai moukarinheiton hopeaa vuonna 1938 ja pronssia vuonna 1944. Ennätyksekseen Anttalainen heitti tuloksen 52,75 metriä vuonna 1938. == Lähteet == Luokka:Suomalaiset moukarinheittäjät Luokka:Vuonna 1904 syntyneet Luokka:Vuonna 1987 kuolleet
Kaarlo Arivaara

Kaarlo Arivaara (vuoteen 1935 Ackrén, 15. kesäkuuta 1905 Hanko – 1963) oli suomalainen moukarinheittäjä ja kiekonheittäjä, joka edusti vuodesta 1942 alkaen Helsingin Kisa-Veikkoja. Kalevan kisoista hän voitti moukarinheiton hopeaa vuonna 1945 sekä kiekonheitosta hopeaa vuonna 1935 ja pronssia 1936. Ennätyksikseen Arivaara heitti moukarissa tuloksen 50,19 metriä vuonna 1942 ja kiekossa tuloksen 43,97 metriä vuonna 1936. == Lähteet == Luokka:Suomalaiset moukarinheittäjät Luokka:Suomalaiset kiekonheittäjät Luokka:Vuonna 1905 syntyneet Luokka:Vuonna 1963 kuolleet
Pekka Dickman

Pekka Akseli Dickman (18. syyskuuta 1913 – 28. tammikuuta 1978) oli suomalainen moukarinheittäjä, joka edusti vuodesta 1935 alkaen Kronohagens Idrottsföreningiä. Kalevan kisoista hän voitti moukarinheiton pronssia vuonna 1933. Ennätyksekseen Dickman heitti tuloksen 46,86 metriä vuonna 1934. == Lähteet == Luokka:Suomalaiset moukarinheittäjät Luokka:Vuonna 1913 syntyneet Luokka:Vuonna 1978 kuolleet
Gunnar Bergh

Sten Gunnar Bergh (20. maaliskuuta 1909 Kinna – 25. tammikuuta 1986 Sätila) oli ruotsalainen kiekonheittäjä ja kuulantyöntäjä. Bergh voitti Pariisin EM- kilpailuissa 1938 kiekonheitossa pronssia ja sijoittui kuulantyönnössä viidenneksi. Berliinin kesäolympialaisissa 1936 hän sijoittui kiekonheitossa seitsemänneksi ja kuulantyönnössä yhdeksänneksi. Kiekonheitossa Bergh heitti ennätyksensä 51,72 metriä vuonna 1936. Samana vuonna hän teki ennätyksensä myös kuulantyönnössä, 15,84 metriä. Berghin Wivianne-tytär kilpaili kiekonheitossa Rooman kesäolympialaisissa 1960.OlympediaRuotsin olympiakomitea == Lähteet == * Profiili Ruotsin olympiakomitea * === Viitteet === == Aiheesta muualla == * Luokka:Ruotsalaiset kiekonheittäjät Luokka:Ruotsalaiset kuulantyöntäjät Luokka:Vuonna 1909 syntyneet Luokka:Vuonna 1986 kuolleet
Soufiane El Bakkali

Soufiane El Bakkali (s. 7. tammikuuta 1996) on marokkolainen yleisurheilija, joka kilpailee 3 000 metrin estejuoksussa. El Bakkali voitti vuonna 2021 järjestetyissä Tokion olympialaisissa kultaa 3 000 metrin estejuoksussa ajalla 8.08,90. Hän uusi kultamitalinsa Pariisin olympialaisissa 2024 ajalla 8.06,05. Rion kesäolympialaisissa 2016 hän sijoittui neljänneksi. Hän voitti estejuoksun maailmanmestaruuden Eugenessa 2022 ajalla 8.25,13 ja Budapestissa 2023 ajalla 8.03,53. Lontoon MM-kilpailuissa 2017 El Bakkali saavutti hopeamitalin ajalla 8.14,49 ja Dohan MM-kilpailuissa 2019 pronssimitalin ajalla 8.03,76. Maastojuoksun MM-kilpailuissa hän saavutti sekaviestissä hopeaa Århusissa 2019. Alle 20-vuotiaiden MM-kilpailuissa hän oli 3 000 metrin estejuoksussa neljäs Eugenessa 2014. El Bakkali saavutti 3 000 metrin estejuoksussa 2018 kultaa Välimeren kisoissa ja hopeaa Afrikan- mestaruuskilpailuissa sekä 2019 pronssia Afrikan kisoissa. El Bakkali on voittanut urallaan kahdeksantoista Timanttiliigan osakilpailua. El Bakkalin ennätys 3 000 metrin estejuokussa on 7.56,68. Ennätyksensä hän juoksi Rabatissa 28. toukokuuta 2023. Hän teki 2 000 metrin estejuoksun Afrikan ennätyksen 5.14,06 Zagrebissa syyskuussa 2022. == Lähteet == Luokka:Marokkolaiset estejuoksijat Luokka:Marokkolaiset olympiavoittajat Luokka:Vuonna 1996 syntyneet Luokka:Elävät henkilöt
Harald Graf

Harald Gustav Herman Graf (, 29. joulukuuta 1885 Viipuri – 25. maaliskuuta 1966 Pittsburgh) oli suomalaissyntyinen Venäjän keisarillisen armeijan upseeri. Harald Grafin vanhemmat olivat Pietarissa syntynyt insinööri Carl Bernhard Graf ja suomenruotsalainen Sofie Hermance Cedercreutz. Perhe asui isän työn takia Kalugassa, Tšerepovetsin lähellä, Suomessa ja vuodesta 1893 Pietarissa. Harald opiskeli pietarilaisessa lukiossa, mutta siirtyi vuonna 1898 merikadettikouluun. Valmistuttuaan kadettikoulusta vuonna 1904 Graf osallistui Venäjän–Japanin sotaan ja vietti seitsemän kuukautta japanilaisten vankina. Hän palveli sen jälkeen Itämerellä, suoritti miinaupseerikurssin ja sai ylennyksen luutnantiksi. Graf opiskeli Nikolain meriakatemiassa vuosina 1911–1913 ja työskenteli sen jälkeen miinaupseerikurssin opettajana. Ensimmäisen maailmansodan aikana hän palveli Itämerellä hävittäjälaiva Novikilla. Graf ylennettiin kapteeniksi kesällä 1917. Venäläisten vetäytyessa etenevien saksalaisten tieltä keväällä 1918 hän jäi Helsinkiin. Graf työskenteli Suomessa jonkin aikaa virkailijana, yritti liittyä Nikolai Judenitšin Luoteis-Venäjän armeijaan ja harjoitti epäonnistuneita liiketoimia. Vuonna 1921 Graf muutti Saksaan, jossa hän liittyi monarkistien toimintaan. Venäjän keisariksi julistautunut suuriruhtinas Kirill Vladimirovitš nimitti hänet kansliapäällikökseen vuonna 1924. Graf työskenteli suuriruhtinaan sihteerinä tämän kuolemaan saakka vuonna 1938 ja jatkoi sen jälkeen työtään Vladimir Kirillovitšin kanssa. Saksalaiset pidättivät Grafin kesäkuussa 1941. Hän vietti 14 kuukautta Compiègnen lähellä sijainneella vankileirillä. Toisen maailmansodan jälkeen Graf asui perheineen Pariisissa ja muutti sitten vanhimman poikansa luokse Yhdysvaltoihin. Saksalais-ruotsalais-suomalaisesta taustastaan huolimatta Grafia kuvailtiin ”ajatuksiltaan, tavoiltaan ja mieltymyksiltään täysin venäläiseksi ihmiseksi”. Hän kääntyi myöhemmin ortodoksiksi ja sai etunimen Georgi. Graf on kirjoittanut kolmiosaiset muistelmat, joissa hän kuvaa keisarillisen Venäjän laivastoa ja venäläisten emigranttien elämää. Kirja Na Novike (1922) on käännetty englanniksi, ranskaksi ja italiaksi. ==Lähteet== Luokka:Suomalaiset upseerit Luokka:Venäläiset sotilaat Luokka:Vuonna 1885 syntyneet Luokka:Vuonna 1966 kuolleet
Sodegaura

Sodegaura () on Japanin kaupunki Honshūn saarella Kantōn alueella Chiban prefektuurissa. Se sijaitsee prefektuurin keskiosassa Tokionlahden rannikolla. Sodegaurassa on 64 695 asukasta (heinäkuussa 2020) ja sen pinta-ala on 94,93 neliökilometriä. Sodegaura kehittyi Edo-kaudella 1600–1800-luvuilla Kisarazuun johtaneen tien postiasemana. Tärkeitä perinteisiä elinkeinoja olivat muun muassa riisin ja vihannesten viljely, karjankasvatus ja nori-merilevän vesiviljely. 1970-luvulta lähtien kaupungin rannikolle on kuitenkin sijoittunut suurimittakaavaista petrokemian teollisuutta ja lämpövoimaloita osana laajempaa Keiyōn teollisuusvyöhykettä. Samalla Sodegaura on kasvanut yhtenä Suur-Tokion esikaupungeista. Kaupunkioikeudet Sodegaura sai vuonna 1991. Sisämaa on säilyttänyt maaseutumaisen luonteensa. Sodegauraa palvelevat JR Higashi-Nihonin Uchibō-linja ja Kururi-linja. Kaupungin liittää Tokionlahden toiselle puolelle viereisen Kisarazun alueelta lähtevä silta- ja tunneliyhteys Tōkyōwan Aqua line. == Kuvia == Tiedosto:Uchibo Line ; 209 series train runs while looking out over the Keiyo Kombinat aside.JPG|Teollisuutta Sodegauran rannikolla Tiedosto:Country Farm Tokyo German Village (39857730340).jpg|Tokion saksalaisen kylän puistoa Tiedosto:Sodegaura-City-Hall.JPG|Sodegauran kaupungintalo Tiedosto:袖ヶ浦駅北口.JPG|Sodegauran rautatieasema == Lähteet == == Aiheesta muualla == * Kaupungin internetsivut Luokka:Chiban prefektuurin kaupungit
František Douda

František Douda (23. lokakuuta 1908 Lhota Samoty, Böömi, Itävalta-Unkari – 15. tammikuuta 1989 Praha) oli tšekkoslovakialainen kuulantyöntäjä ja kiekonheittäjä. Hän voitti kuulantyönnössä 1930-luvulla olympia- ja EM- pronssia ja teki kahdesti lajin maailmanennätyksen. == Elämä ja urheilu-ura == Douda teki kuulantyönnössä lokakuussa 1931 Brnossa maailmanennätyksen 16,04 metriä, joka kesti seuraavan vuoden kesäkuuhun asti. Syyskuussa 1932 hän otti jälleen maailmanennätyksen nimiinsä työnnettyään Prahassa 16,40 metriä. Tulos kesti maailmanennätyksenä yli puolitoista vuotta. Douda oli vuoteen 1976 asti viimeisin ei-yhdysvaltalainen kuulantyönnön ME-mies.12th IAAF World Championships In Athletics: IAAF Statistics Handbook. Berlin 2009, s. 557 Douda kilpaili kolmissa kesäolympialaisissa. Amsterdamissa 1928 ja Los Angelesissa 1932 hän kilpaili sekä kuulantyönnössä että kiekonheitossa. Los Angelesissa hän voitti kuulantyönnössä pronssia ja sijoittui kiekonheitossa 15:nneksi. Berliinin kesäolympialaisissa 1936 Douda kilpaili vain kuulantyönnössä sijoittuen seitsemänneksi. Torinon EM-kilpailuissa 1934 hän voitti kuulantyönnössä pronssia virolaisen Arnold Viidingin ja suomalaisen Risto Kuntsin työnnettyä yhden senttimetrin pidemmälle. Douda teki henkilökohtaiset ennätyksensä, kuulantyönnössä 16,20 metriä ja kiekonheitossa 46,30 metriä, vuonna 1932.Olympedia == Lähteet == * === Viitteet === == Aiheesta muualla == * Luokka:Tšekkoslovakialaiset kuulantyöntäjät Luokka:Tšekkoslovakialaiset kiekonheittäjät Luokka:Tšekkoslovakialaiset olympiamitalistit Luokka:Vuonna 1908 syntyneet Luokka:Vuonna 1989 kuolleet
Jacksonin piirikunta (Oregon)

Jacksonin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 220 944 vuonna 2019. Piirikunnan hallintokeskus on Medfordin kaupunki. Piirikunta on perustettu 12. tammikuuta 1852. == Lähteet == == Aiheesta muualla == Luokka:Oregonin piirikunnat
Karl Magnus Möllersvärd

Karl (Carl) Magnus Möllersvärd (1775–1846) oli suomalais-ruotsalainen sotilas ja muistelmien kirjoittaja. Hänet nimitettiin neljävuotiaana 1779 (sic) varusmestariksi Flemingin rykmenttiin. Hän osallistui Kustaa III:n sotaan 1788–1890, oli vuodesta 1795 paaši kuninkaan hovissa, vuodesta 1805 ratsumestari Uudenmaan rakuunoissa. Hän osallistui 1808–1809 vuoden sotaan ja siirtyi sodan jälkeen Suomeen.Möllersvärd, Karl Magnus, Tietosanakirja osa 6, palsta 956, Tietosanakirja Osakeyhtiö 1913 Möllersvärd ylennettiin 1821 everstiluutnantiksi ja Viipurin jääkäripataljoonan päälliköksi. Hän jätti jälkeensä sekä elämästä Kustaa IV Aadolfin hovissa että 1808–1809 vuosien sodan ajalta käsinkirjoitettuja muistiinpanoja, jotka valaisevat ajan oloja ja käsityskantoja. Möllersvärdin isä oli Porvoon valtiopäivillä Mäntsälää edustanut varamaaherra Carl Adolf MöllerswärdUlrika Möllersvärd, Biografiasampo, viitattu 15.8.2020 ja sisar hovineito Ulla Möllersvärd.Ullan tarina: Ullan perhe, Porvoon museo, Porvoo.fi, viitattu 15.8.2020 == Lähteet == Luokka:Suomalaiset sotilaat Luokka:Ruotsalaiset sotilaat Luokka:Vuonna 1775 syntyneet Luokka:Vuonna 1846 kuolleet
Sosa

Sosa voi tarkoittaa: == Maantiede == * Sōsa, Japanin kaupunki Chiban prefektuurissa * Sosa, Venezuelan kunta Barinasin osavaltiossa * Sosa, Saksan entinen kunta ja nykyinen Eibenstockin kaupunginosa Saksin osavaltiossa == Henkilöt == * Ernest Sosa (s. 1940), yhdysvaltalainen filosofi * José Ernesto Sosa (s. 1985), argentiinalainen jalkapalloilija * Mercedes Sosa (1935–2009), argentiinalainen laulaja * Porfirio Lobo Sosa (s. 1947), Hondurasin entinen presidentti * Sammy Sosa (s. 1968), Dominikaanisessa tasavallassa syntynyt baseballpelaaja * Sixto Sosa Díaz (1870–1943), venezuelalainen roomalaiskatolinen piispa
Ella Lemhagen

thumb|right|Ella Lemhagen (2013) Ella Elisabet Lemhagen (s. 29. elokuuta 1965 Uppsala) on ruotsalainen elokuvaohjaaja ja -käsikirjoittaja.Ella Lemhagen Svensk Filmdatabas Lemhagen opiskeli Dramatiska institutetin ohjauslinjalla vuosina 1988–1991. Hänen ensimmäinen täyspitkä elokuvansa oli Drömprinsen – filmen om Em (1996). Elokuvallaan Tsatsiki, mutsi ja poliisi (1999) hän sai Guldbagge-palkinnon parhaasta ohjauksesta. Lemhagen on ohjannut myös muiden muassa elokuvat Meno & paluu (2003), Patrik 1,5 (2008) ja Kronjuvelerna (2011) sekä televisiosarjan Järnvägshotellet (2003). Vuonna 2012 hän sai Guldbagge- gaalassa Gullspira-palkinnon työstään nuorelle yleisölle suunnatuissa elokuvissa.Ella Lemhagen Guldbaggen Vuonna 2015 Lemhagen ohjasi ja käsikirjoittiSarah Jessica Parker rekindles young love in All Roads Lead to Rome EW ensimmäisen kansainvälisen elokuvansa, All Roads Lead to Romen, jonka pääosanäyttelijät ovat Sarah Jessica Parker, Raoul Bova ja Claudia Cardinale.Ella Lemhagen Nordic Women in Film Pukusuunnittelija Moa Li Lemhagen Schalin on Ella Lemhagenin sisko.Moa Li Lemhagen Nordic Women in Film == Lähteet == == Aiheesta muualla == * Luokka:Ruotsalaiset elokuvaohjaajat Luokka:Ruotsalaiset elokuvakäsikirjoittajat Luokka:Vuonna 1965 syntyneet Luokka:Elävät henkilöt
Jeffersonin piirikunta (Oregon)

Jeffersonin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 24 658 vuonna 2019. Piirikunnan hallintokeskus on Madrasin kaupunki. Piirikunta on perustettu 12. joulukuuta 1914. == Lähteet == == Aiheesta muualla == Luokka:Oregonin piirikunnat
Henri Jobier

Louis Pierre Henri Jobier (6. heinäkuuta 1879 Courson-les-Carrières – 25. maaliskuuta 1930 Pariisi) oli ranskalainen miekkailija ja olympiavoittaja. Hän kuului Ranskan kultaa voittaneeseen joukkueeseen kesäolympialaisten 1924 floretin joukkuekilpailussa. Jobier osallistui myös vuoden 1900 kesäolympialaisten floretin henkilökohtaiseen kilpailuun. == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1879 syntyneet Luokka:Vuonna 1930 kuolleet
József Darányi

József Darányi (28. syyskuuta 1905 Devecser, Itävalta-Unkari – 23. joulukuuta 1990 Veresegyház) oli unkarilainen kuulantyöntäjä. Darányi kilpaili kolmissa kesäolympialaisissa: Amsterdamissa 1928, Los Angelesissa 1932 ja Berliinissä 1936 ollen parhaimmillaan Los Angelesissa kahdeksas. Torinon EM-kilpailuissa 1934 hän sijoittui kuudenneksi. Ennätyksensä 15,77 metriä Darányi työnsi vuonna 1935.Olympediahttp://trackfield.brinkster.net/Profile.asp?ID=1431&Gender;=M Darányi oli myös kahden käden kuulantyönnön maailmanennätyksen haltijahttps://dea.digar.ee/cgi-bin/dea?a=d&d;=eestispordileht19311110.2.3. Unkarin mestaruuksia hän voitti 12 kappalettahttps://web.archive.org/web/20100224064835/http://kerszoft.hu/szepesi/atletika/fobdob.htm. == Lähteet == * === Viitteet === == Aiheesta muualla == * Luokka:Unkarilaiset kuulantyöntäjät Luokka:Vuonna 1905 syntyneet Luokka:Vuonna 1990 kuolleet
Josephinen piirikunta

Josephinen piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 87 487 vuonna 2019. Piirikunnan hallintokeskus on Grants Passin kaupunki. Piirikunta on perustettu 22. tammikuuta 1856. == Lähteet == == Aiheesta muualla == Luokka:Oregonin piirikunnat
Klamathin piirikunta

Klamathin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 68 238 vuonna 2019. Piirikunnan hallintokeskus on Klamath Fallsin kaupunki. Piirikunta on perustettu 17. lokakuuta 1882. == Lähteet == == Aiheesta muualla == Luokka:Oregonin piirikunnat
Laken piirikunta (Oregon)

Laken piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 7 869 vuonna 2019. Piirikunnan hallintokeskus on Lakeviewin kaupunki. Piirikunta on perustettu 24. lokakuuta 1874. == Lähteet == == Aiheesta muualla == Luokka:Oregonin piirikunnat
Aleksandr Vatatsi

Aleksandr Aleksandrovitš Vatatsi (, Suomessa Aleksander Watatzi; 28. marraskuuta 1852 Pietari – 16. syyskuuta 1933 Sainte-Geneviève-des-Bois) oli venäläinen sotilas, joka toimi muun muassa Mikkelin läänin kuvernöörinä. Vatatsin suku oli peräisin Mogiljovin kuvernementista. Hänen vanhempansa olivat tykistönkenraali Aleksandr Ivanovitš Vatatsi ja Vera Aleksandrovna Demetti. Vatatsin veljiä olivat senaattori Emmanuil Vatatsi ja kenraalimajuri Vladimir Vatatsi. Vatatsi valmistui paasikoulusta vuonna 1872 ja palveli henkivartiokaartin ratsukrenatöörirykmentissä. Hän osallistui Turkin sotaan vuosina 1877–1878 ja komensi ratsukrenatöörirykmentin eskadroonaa sekä myöhemmin Gluhovskin 16. rakuunarykmenttiä. Vatatsi oli Suomen kenraalikuvernöörin Nikolai Bobrikovin palveluksessa vuosina 1902–1903. Hän työskenteli Mikkelin läänin kuvernöörinä vuosina 1903–1905 ja sen jälkeen Kiovan ja Kostroman kuvernementtien kuvernöörinä. Vatatsi erosi palveluksesta kenraaliluutnanttina vuonna 1906 ja asui sen jälkeen Pietarissa. Vatatsi evakuoitiin Venäjän sisällissodan aikana Novorossijskista Thessalonikin kautta Jugoslaviaan. Hän muutti sittemmin Ranskaan, jossa hän asui Sainte-Geneviève- des-Boisin venäläisessä vanhainkodissa. ==Lähteet== Luokka:Mikkelin läänin maaherrat Luokka:Kiovan kuvernementin kuvernöörit Luokka:Kostroman kuvernementin kuvernöörit Luokka:Venäläiset kenraalit Luokka:Vuonna 1852 syntyneet Luokka:Vuonna 1933 kuolleet
Paula Marosi

Paula Marosi (3. marraskuuta 1936 Budapest – 4. maaliskuuta 2022) oli unkarilainen miekkailija, olympiavoittaja ja maailmanmestari. Marosi edusti Unkaria floretin joukkuekilpailussa saavuttaen kultaa Tokion kesäolympialaisissa 1964 ja hopeaa Méxicon kesäolympialaisissa 1968. MM- kilpailuissa Marosi saavutti Unkarin joukkueessa kultaa Buenos Airesin maailmanmestaruuskilpailuissa 1962 ja hopeaa Moskovan maailmanmestaruuskilpailuissa 1966. == Lähteet == Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1936 syntyneet Luokka:Vuonna 2022 kuolleet
Lanen piirikunta (Oregon)

Lanen piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 382 067 vuonna 2019. Piirikunnan hallintokeskus on Eugenen kaupunki. Piirikunta on perustettu 29. tammikuuta 1851. == Lähteet == == Aiheesta muualla == Luokka:Oregonin piirikunnat
Hans Caro

Johannes Hendrikus ”Hans” Caro (11. elokuuta 1928 Wervershoof – 28. kesäkuuta 1972 Amstelveen) oli alankomaalainen soutaja. Hän edusti Alankomaita Helsingin kesäolympialaisten 1952 perämiehellisessä nelosessa. == Lähteet == Luokka:Alankomaalaiset soutajat Luokka:Vuonna 1928 syntyneet Luokka:Vuonna 1972 kuolleet
Satomi Ishihara

Satomi Ishihara (, oik. , 24. joulukuuta 1986) on japanilainen näyttelijä. Hänen debyyttinsä oli vuonna 2003 elokuvassa Watashi no Guranpa. Hän voitti useita palkintoja debyyttiroolistaan. Hänet valittiin Tokion 2020 olympialaisten soihdunkantajaksi. == Lähteet == == Aiheesta muualla == * Profiili JDorama-sivustolla * Profiili Dorama.info-sivustolla * Luokka:Vuonna 1986 syntyneet Luokka:Elävät henkilöt Luokka:Japanilaiset näyttelijät
Lincolnin piirikunta (Oregon)

Lincolnin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 49 962 vuonna 2019. Piirikunnan hallintokeskus on Newportin kaupunki. Piirikunta on perustettu 20. helmikuuta 1893. == Lähteet == == Aiheesta muualla == Luokka:Oregonin piirikunnat
Aaro Markkanen

Aaro Markkanen (2. syyskuuta 1875 KuopioLaatokka-lehden uutisen mukaan Markkanen oli syntynyt Tuusniemellä 2. lokakuuta. – 12. elokuuta 1940 Helsinki) oli suomalainen lyseon lehtori ja rehtori. Rehtori Aaro Markkanen, Laatokka, 15.08.1940, nro 91, s. 2, Kansalliskirjaston digitaaliset aineistotYlioppilasmatrikkeli 1853–1899 Aaro Markkasen vanhemmat olivat kansakoulunopettaja Matti Markkanen ja Kaisa Stiina Voutilainen. Hän pääsi ylioppilaaksi 1896 Kuopion lyseosta ja valmistui Helsingin yliopistosta filosofian kandidaatiksi ja maisteriksi vuonna 1900. Markkanen oli opettajana Kuopion yhteiskoulussa 1900–1904 ja sen jälkeen matematiikan ja fysiikan vanhempana lehtorina Joensuun lyseossa 1904–1921 ja Viipurin suomalaisessa lyseossa vuodesta 1921 alkaen. Hän oli Joensuun lyseon vararehtorina 1909–1920 ja rehtorina 1920–1921 sekä Viipurin lyseon rehtorina vuodesta 1923 alkaen. Markkanen oli myös kansakoulun tarkastajana Joensuussa 1907–1910. Hän kirjoitti useita matematiikan oppikirjoja. Suomen sisällissodan aikana Markkanen toimi Joensuun kaupungin komendanttina. Kostea ilta johti yhteen sisällissodan suurimmista joukkoteloituksista rintaman takana Joensuussa – 99 vangin kohtalo selvisi vasta 70 vuotta myöhemmin, Yle uutiset 13.4.2018 Aaro Markkanen oli naimisissa vuodesta 1904 Anna Valeria Borghild Tawastin kanssa. == Teoksia == * Tasotrigonometria: lyhyt oppimäärä lukioluokkain reaaliosastoja varten. Kirja, Helsinki 1915, 2. painos Kirja, Helsinki 1926, 3. painos Kirja, Helsinki 1929, 4. painos WSOY 1933, 5. painos WSOY 1936, 6. painos WSOY 1941, 7. painos WSOY 1946 * Lukioluokkain algebran oppikirja: lyhempi kurssi. Kirja, Helsinki 1927, 2. painos Kirja, Helsinki 1931 * Keskikoulun algebran oppikirja; tekijät Antti Jauho, Heikki Karjalainen, Aaro Markkanen. WSOY 1932, 2. painos 1933, 3. painos 1936, 4. painos 1940, 6. painos 1944, 7. painos 1950 * Lukioluokkain algebran oppikirja: pitempi kurssi; tekijät Antti Jauho, Heikki Karjalainen, Aaro Markkanen. WSOY 1932, 2. painos 1936, 3. painos 1943, 4. painos 1945 == Suomennoksia == * Theodor Schwartze : Sähkötekniikka; suom. Aaro Markkanen ja A. J. Englund. Suomalaisen Kirjallisuuden Seuran toimituksia 110. Helsinki 1905 == Lähteet == Luokka:Suomen koulujen rehtorit Luokka:Suomen sisällissodan valkoiset Luokka:Vuonna 1875 syntyneet Luokka:Vuonna 1940 kuolleet
Linnin piirikunta (Oregon)

Linnin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 129 749 vuonna 2019. Piirikunnan hallintokeskus on Albanyn kaupunki. Piirikunta on perustettu 28. joulukuuta 1847. == Lähteet == == Aiheesta muualla == Luokka:Oregonin piirikunnat
Malheurin piirikunta

Malheurin piirikunta () on Yhdysvaltojen Oregonin osavaltiossa sijaitseva piirikunta. Sen väkiluku oli 129 749 vuonna 2019. Piirikunnan hallintokeskus on Valen kaupunki. Piirikunta on perustettu 17. helmikuuta 1887. == Lähteet == == Aiheesta muualla == Luokka:Oregonin piirikunnat
Külli

Külli on virolainen naisen etunimi. Se pohjautuu suomalaiseen nimeen Kyllikki (tai sen lyhentymään Kylli). Külli ja pidempi muoto Küllike olivat Virossa muodikkaita nimiä 1960-luvulla; molemmat kuuluivat silloin kymmenen suosituimman naisennimen joukkoon. Küllin ja Külliken nimipäivää vietetään Virossa 8. joulukuuta. Suomessa Külli-etunimi on ollut vuoteen 2020 mennessä 126 naisella. Küllikejä on Digi- ja väestötietoviraston etunimitilastossa 37. ==Tunnettuja Küllejä== * Külli Tomingas (s. 1972), virolainen oopperalaulaja ==Lähteet== Luokka:Etunimet
Pjotr Grahn

Pjotr Karlovitš Grahn (, 18. marraskuuta 1869 – 1941 Bukarest) oli venäläinen hallintovirkailija, joka toimi muun muassa Irkutskin ja Tomskin kuvernöörinä sekä Venäjän vankilahallinnon päällikkönä. Pjotr Grahnin isä oli suomalainen Venäjän armeijan kenraalimajuri Achates Carl Grahn. Tämän vaimo oli venäläinen ja lapset kastettiin ortodokseiksi. Grahn valmistui Pietarin oikeustieteellisestä koulusta vuonna 1892. Hän työskenteli Venäjän senaatissa, Pietarin piirituomioistuimessa sekä Tverin, Novgorodin ja Jaroslavlin kuvernementtihallinnoissa. Vuodesta 1900 lähtien Grahn työskenteli Riian koulupiirin kansliassa, Jaroslavlin kuvernementin vankilatarkastajana ja vuodesta 1906 vankiloiden päähallinnon tarkastajana. Vuonna 1907 hänet nimitettiin Irkutskin kenraalikuvernöörin Aleksandr Pantelejevin kansliapäälliköksi. Grahn toimi Irkutskin kuvernöörinä vuodesta 1908 ja Tomskin kuvernöörinä vuodesta 1911. Grahn nimitettiin Venäjän sisäasiainministeriön vankiloiden päähallinnon päälliköksi vuonna 1913. Hän erosi virasta helmikuun vallankumouksen jälkeen ja työskenteli jonkin aikaa vakuutustarkastajana. Grahn toimi Aleksandr Koltšakin hallituksen vankilahallinnon päällikkönä vuonna 1919. Hän siirtyi sen jälkeen ulkomaille ja asettui Romaniaan. ==Lähteet== Luokka:Irkutskin kuvernementin kuvernöörit Luokka:Tomskin kuvernementin kuvernöörit Luokka:Venäläiset virkamiehet Luokka:Vuonna 1869 syntyneet Luokka:Vuonna 1941 kuolleet